als_Latn dik_Latn sag_Latn
E ndërsa Franca kujton viktimat, shkalla e alarmit nga sulmet terroriste mbetet maksimale. Në qendër të hetimeve nga sulmet tre ditore terroriste që shkaktuan 20, viktima mes të cilëve 17 gazetare, pengje e policë dhe tre ekstremiste, është e dashura e Amedi Kulibbali, 26- vjeçarja Hajat Bumedie. Policia e ka shpallur atë në kërkim, pasi disa informacione pohojnë se ajo ka qenë bashkëpunëtore në vrasjen e një oficeri policie dhe pengmarrjen në supermarketin hebre, ku humbën jetën 4 persona. Sipas uniformave blu ajo është e armatosur dhe shumë e rrezikshme. Por nga ana tjetër, burime të inteligjencies nga shteti turk pohojnë se ka të dhëna që ajo të ketë qenë pjesë e grupit organizator te këtyre sulmeve por është larguar nga Franca dhe më pas Turqia më dy janar. Zyrtarët turq thonë se nuk kanë marrë asnjë informacion të dyshimtë rreth 26-vjeçares nga autoritetet franceze, duke vënë në pikëpyetje efektshërinë e këtij organi në Francë, që u kritikua dhe nga kryeministri Valls. Nga ana tjetër policia e antiterrorit, pas ekzaminimit të një numri të konsiderueshëm telefonatash, thekson se dyshohet se mes Bumedie dhe Sherif Kuashi, janë kryer të paktën 500 telefonata, çka përforcon pistën e hetimit se dy sulmet kanë qenë të organizuara.
als_Latn